Til:

Byg og Plan afdelingen

Køge Kommune

tmf@koege.dk

22. januar 2024

Fra:

Borup Vandværk A.m.b.a.

4140 Borup

Att: Claus Fertin

claus.fertin@gmail.com

**Ansøgning om principiel godkendelse efter landzoneloven**

Borup Vandværk ønsker at opføre nyt fremtidssikret vandværk og skal i den forbindelse have en byggetilladelse. Hermed søges om principiel tilladelse til at byggesagen behandles efter landzoneloven.

Siden september 2021, hvor der senest blev fremsendt ansøgning om godkendelse efter landzoneloven, er Nr. Dalby-Kimmerslev Vandværk fusioneret med Borup Vandværk. Fusionen trådte i kraft 1. januar 2024 og dermed er placeringen af nyt vandværk på Dalbyvej i eget forsyningsområde.

**Projektbeskrivelse**

Fra 2025 bliver drikkevandet blødere i Borup. Borgerne i Borup Vandværks forsyningsområde kan lettere undgå kalk på fliser, vandhaner, i kaffemaskiner og andre husholdningsapparater. Samtidig er der en miljømæssig gevinst, da der skal bruges mindre sæbe, rengørings- og afkalkningsmidler, når vandet bliver blødere. Mindre kalk i vandet betyder besparelser for forbrugere, boligselskaber og virksomheder.

Nyt vandværk i Borup er en del af projektet Fremtidens Digitale Vandværk. Det er et samarbejde mellem Krüger A/S, Danske Vandværker og Borup Vandværk. Projektet er støttet af Miljøministeriet, fordi det indeholder udviklingselementer til brug for andre privatejede vandværker i Danmark

Nyt vandværk forventes opført i det åbne midtsjællandske landskab. Det er ønsket, at bygningen skal være imødekommende og smilende. Derudover skal den signalere bæredygtighed *(se bilag 4)*.

Fremtidssikring i forhold til digitalisering, bæredygtighed, vandbehandling og økonomi er centralt i forhold til projektet *(se bilag 1 og 2)*.

**Hvilken placeringer**

Den ønskede placering for nyt vandværk er på Dalbyvej *(se bilag 3*).

Grund størrelse er på ca. 2 ha. Bygningsmasse har et areal af ca. 700 m2. Bygningsplacering vil være uden for skov- og sø-beskyttelseslinjer. Bygningsmasse vil blive placeret på areal, der er udenfor område, hvor der tidligere er foretaget jordopfyldning.

Tilkørsel fra Dalbyvej vil blive via allerede eksisterende vej. Det vil sige, at der ikke skal etableres ny adgang.

**Solceller**

Det forventes, at der etableres solpaneler på bygningsmassens tag.

**Tidsplan**

Projektet Fremtidens Digitale Vandværk omfatter nyt vandværk i Borup. Det er et fyrtårnsprojekt støttet af Miljøstyrelsen af MUDP-midler. Bevilling er forlænget til 31. december 2025. Skal nyt vandværk etableres og idriftsættes inden for bevillingsperioden, så kræver det igangsætning af byggeprocessen nu og første spadestik efteråret 2024.

**Borup Vandværk** anmoder **Køge Kommune** om,

**at** behandle ansøgning om byggetilladelse for nyt Borup Vandværk efter landzoneloven

Vedlagt

Bilag 1: *Borup VV, Beskrivelse af nyt vandværk rev.1.pdf*

Bilag 2: *210421 Borgermøde (Final).pdf*

Bilag 3: *240110 Placeringer af grund.pdf*

Bilag 4: *Borup Vandværk – Skitser til dialog med kommunen.pdf*